את המסעדה הקים עם קום המדינה האב אנסטס וכיום היא מנוהלת על ידי נכדו והמשפחה מקווה שתמשיך לעבור כך מדור לדור. המנות שמציעה המסעדה הן מנות פשוטות אך מוקפדות, שחומרי הגלם שלהן מגיעות מקרוב מאד – מהים של עכו.
במסעדה תוכלו להנות ממגוון רחב של סלטים אותנטיים כמו טבולה, חומוס איכותי, סלט חצילים, סלט ירקות קצוץ ועוד, אך אלו הן רק טעימות שמחממות את הבטן ומכינות אותה למנות העיקריות, שמגיעות היישר מהים. ב"אבו כריסטו" תמצאו מבחר גדול של פירות ים, משרימפס וקלמרי ועד צדפות ומולים, פלטות דגים טריים שכל אחד מהם מקבל התייחסות אישית, דגים משובחים שמובאים למסעדה מדי יום על ידי הדייגים המקומיים צלויים ברטבים נהדרים ומבחר גדול של מנות בשריות.
הפיתות הטריות שמוגשות אל השולחן מלוות כל תענוג שתיארנו פה, אך לא מעט מבקרים חולקים אותן עם הדגים במים, כשהם מאכילים גם את הדגים בתענוג.
אחת האטרקציות הגדולות של המסעדה הוא חדר יינות בן 1000 שנה שנבנה בתקופה הצלבנית ונשמר עד היום. בחדר ניתן לארח אירועים קטנים עד 35 איש ולהנות מהאווירה המיוחדת וההיסטורית של המקום. במסעדה כולה ניתן לערוך אירועים גדולים, עד 250 איש ואף יותר, בתיאום מראש כמובן.